તેમણે વધુમાં જણાવ્યું હતું કે કેન્દ્રમાં કોંગ્રેસ યુપીએ સરકારે ગુજરાતને ર૦૦૪થી ર૦૧૪ સુધીના સમયમાં શહેરી વિકાસ માટે રૃ. ૧૦,૦૦૦ કરોડ કરતાં વધુની રકમ વિવિધ યોજનાઓ હેઠળ આપી હતી. તેમજ રાજ્યના રસ્તાઓ માટે રૃ. ર૭,૦૦૦ કરોડ જેવી માતબર રકમની ગ્રાન્ટ ફાળવીને રાજ્યમાં ગ્રામ્ય અને શહેર માટેના રોડ નેટવર્ક ઉપલબ્ધ કરાવ્યું. વડાપ્રધાન ગ્રામ સડક યોજના હેઠળ કરોડો રૃપિયાની ફાળવણી કરી હતી. કેન્દ્રની કોંગ્રેસ-યુપીએની સરકારે ઊર્જા મંત્રાલય દ્વારા ગુજરાતને રૃ. પ૦,૦૦૦ કરોડ રૃપિયા જેટલી માતબર ગ્રાન્ટ ફાળવી હતી. જ્યારે ગુજરાતની ભાજપ સરકારે નાગરિકોને લાભ આપવાના બદલે ખાનગી વીજ કંપનીઓને લાભ થાય તે માટે સરકારી વીજ ઉત્પાદનમાં ઘટાડો કર્યો છે. દેશમાં ગુજરાત એક એવું રાજ્ય છે કે જ્યાં ભાજપના શાસકો નાગરિકો અને ખેડૂતોને સૌથી મોઘી વીજળી આપે છે.